LIVIU CIULEI montează Opera de trei 

parale de Bertolt Brecht și Clpe de 

viaţă de William Saroyan la Teatrul 
„Lucia Sturdza Bulandra'* 


Montarea cu Opera de trei parale 
constituie pentru un regizor o satisfac- 
ţie, atit pentru că îi îngăduie să lu- 
creze un text deosebit de bine adresat 
de Brecht scenei, cit şi ca examen de 
gen. În substanţa libretului — aş carac- 
teriza această piesă mai curind ca un 
excelent libret scenic — se discern im- 
plicaţii politice profunde. Brecht notea- 
ză, în prima versiune, că socoteşte 
această piesă ca o adaptare față de 
Five Penny's Opera a lui Gay, o ac- 
tualizare ce aduce acţiunea în epoca 
începutului de seco! XX. Strehler a mon- 
tat piesa plasind-o mai aproape de noi, 
cam între anii 1914—1920. Noi ne-am 
permis aceeaşi „ireverență“ şi o pre- 
zentăm ca pe o piesă actuală. Evitind 


intervențiile directe asupra textului, în - 


afară de unele adăugiri împrumutate 
din „Romanul de cinci parale“, am ur- 
mărit o modernizare din. toate purctele 
de vedere — ideologică şi artistică, în 
joc, plastică și muzică. Scenografia e 
semnată de Ion Oroveanu şi Liviu Ciu- 
lei, costumele sînt concepute de Ion 
-Oroveanu. Adaptarea muzicală a lost 
elaborată de Richard Bartzer, într-o 
manieră modernă, de jazz, pentru o 
formaţie redusă la numai cinci instru- 
mente. 

Clipe de viaţă este al doilea text 
de William Saroyan, pe care teatrul 
nostru îl prezintă publicului. Şi în acea- 
stă piesă, Saroyan, care începe să fie 
cunoscut la noi datorită şi popularizării 
făcute de revista „Secolul 20“ işi mani- 
festă din nou poziția profund umană, 
încrederea mare în tot ce e bun în om. 
Piesa dezvăluie o vastă tipologie carac- 
teristică pentru societatea americană, 
emoționînd prin puterea de pătrundere 
în problemele intime omeneşti, atît de 
strîns legate de întregul vieţii sociale. 
Repet paralel aceste două piese. Şi 
pentru ansamblu, şi pentru regie, para- 
lelismul acesta constituie un excepţio- 
nal exerciţiu, deoarece una din piese 
se înscrie într-un realism poetic direct, 
şi cealaltă, rămînind o lucrare strict 
realistă, necesită, totuşi, un limbaj, să 
spunem aşa, scenic, între ghilimele. 
Spectacolul acesta va aduce un debut 
scenografic pentru teatru. E vorba de 


Giulio Tincu, care a realizat pină acum 
decorurile pentru aproximativ douăzeci 
de filme şi cu care am colaborat la Pă- 
durea spinzurațţilor. 


DINU CERNESCU pune în scenă Som- 
noroasa aventură de Tecdor N azilu, la 
Teatrul de Comedie, și Stăpinul apelor 
(Pescarii) de Constantin Pastor, la 
Teatrul Regional București 


„Sint montări care se înscriu într-o 
promisiune mai veche a mea. Am lu- 
crat pînă acum destul de puţine piese 
romiînești noi şi doream foarte mult să 
recuperez cît mai repede timpul pier- 
dut. 

Ce mă atrage la fiecare din specta- 
colele pe care le pregătesc? Somno- 
roasa aventură constituie o modalitate 
de teatru pe care o întîlnesc pentru pri- 
ma oară. Am montat adeseori piese de 
factură satirică, dar, de cele ma multe 
ori, datorită procedeului clasic de exa- 
gerare, satira se dovedeşte usor liniară, 
n:onocordă. Ce te izbește la Mazilu este, 
dimpotrivă, densitatea, bogăţia de nu- 
anțe, opulenţa lui satirică. Piesele lui 
vu sînt nişte piese de convenţie, ci se 
întemeiază pe o cuprinzâtoare și minu- 
țioasă observati> realistă. Ca atare, ele 
se cer îmbrăcate, în spectacol, într-o 
haină foarte adevârată, în stare să evo- 
ce nenumărate fapte și gesturi cunos- 
cute din viaţă. Pentra că, după ce ci- 
teşti teatrul lui Mazilu şi te obişnuieşti 
cu factura lui — ceea ce nu este tot- 
deauna uşor —, începi să descoperi în 


realitate foarte mult Mazilu, fapte, oa- 
meni, gesturi care par extrase din opera 
scriitorului. Această forță realistă evoca- 
toare mi se pare a fi o calitate de prim 
ordin. De aceea, socotesc că, după Vi- 


Pa mec.ro 


zita bătrinei doamne, montarea Som- 
noroasei aventuri este cea mai interc- 
santă experiență de teatru pe care o 
încerc. Este dificil să faci faţă princi- 
palei exigenţe a lui Mazilu, care susține 
că, în spectacol, comediile lui își pierd 
savoarea, dacă nu sînt pătrunse de „un 
tior sălbatic și tragic“. 

A doua piesă romiînească pe care o 
pun în scenă în stagiunea 1964—1965 
este Stăpinul apelor (Pescarii) la Tea- 
trul Regional. Piesa zăcuse în sertarele 
secretariatului literar al Teatrului din 
Constanța mult timp. Dincolo de ceea 
ce era stufos și încărcat în redactare. 
am găsit însă o intrigă, un limbaj dra- 
matic şi niște caractere pline de vi- 
goare şi de autenticitate. Pe lîngă me- 
ritele textului, această montare mă atra- 
ge şi din alte pricini. E vorba de o 
problemă a mea, personală. Chiar re- 
vista „Teatrul“ punea, nu de mult, în- 
trebarea : de ce mă limitez la o singură 
modalitate de spectacol, de ce nu în- 
cerc şi alte genuri ? (Deși nu era chiar 
aşa.) Este deci foarte bine pentru mine 
să mă concentrez şi asupra unei drame. 
O altă satisfacţie pe care mi-o pregă- 
teşte începutul stagiunii e colaborarea 
cu un scenograf debutant, arhitectul 
Vladimir Popov, care face decorurile 
pentru amîndouă spectacolele și al că- 
rui talent mi se pare demn de toată 
stima. 


CRIN TEODORESCU montează drama 
Bălcescu de Camil Petrescu la Teatrul 
Naţional „Vasile Alecsandri“ din lași 


— De ce jucăm Bălcescu astăzi? 

1. În primul rînd pentru că Bălcescu 
şi „48“-ul constituie unul din titlurile 
de nobleţe ale Romîniei de astăzi ; pen- 
tru că — cu o îndreptățită mîndrie — 
constructorii de azi ai socialismului se 
recunosc ei înşişi urmași ai lui Băl- 
cescu. 

Lectura atentă, contemporană, a pie- 
sei lui Camil Petrescu descoperă relie- 
furi şi accente deosebit de actuale, ca 
de pildă acela că revoluţia nu e opera 
unor „complotiști“, a unor „conspira- 
tori“, ci este opera poporului, este fruc- 
tul unui proces istoric îndelungat, este 
necesitate obiectivă. 

De asemenea, ideea încrederii în for- 
tele proprii ale poporului străbate piesa 
ca un fir roşu. 

„BĂLCESCU : Popor romîn, nu gre- 
şeşte cine crede-n tine.“ (actul II, ta- 
bloul 12, scena 2) 


Simpla citare face de prisos orice 
adăugire din parte-ne. 

2. Apoi este atracţia, fascinația chiar. 
pe care tinerii generației de azi o re- 
simt pentru literatura lui Camil Pe- 
trescu, în al cărui aliaj sufletesc — de 
„luciditate şi febră“, de incandescen- 
ță intelectuală, de vehement refuz al 
compromisului şi mediocrităţii — ei se 
regăsesc. 

Căutînd să dăm la laşi viață scenică 
vastei fresce istorice a lui Camil Pe- 
trescu, ne vom strădui să-i restituim 
acea ardere interioară, acea electricitate 
intelectuală, cu care a încărcat-o auto- 
rul, şi, în același timp, acel amestec 
de sublim și de ironie sub semnul că- 
ruia a privit el oamenii şi evenimentele. 

În întregirea viziunii lui, dorim să 
facem din masa poporului un partici- 
pant continuu la acţiune, mereu pre- 
zent în desfășurarea dramei. 

Urmărim de asemenea să realizăm 
un dispozitiv scenic care, asiguriînd prin 
planuri multiple, mobile, fluenţa acţi- 
unii, să dea în același timp supradi: 
mensionare, monumentalitate ideilor. 

Sîntem bineînţeles conștienți că toate 
acestea înseamnă un surplus de efort 
din partea noastră și de... sprijin din 
partea administraţiei. 

Dar niciodată n-am fost ceea ce se 
cheamă „nişte oameni comozi“. 

Şi ştim, mai ales, că proiecția figurii 
lui Bălcescu azi, cît şi Camil Petrescu... 
în sfîrşit, pe scena ieşeană, merită toate 
eforturile. 


RADU PENCIULESCU pune în scenă 
Oricît ar părea de ciudat de Dorel 
Dorian şi Doi într-un balansoar de 
William Gibbson la Teatrul Tineretului 


— Sint la a treia întîlnire cu o piesă 
de Dorian. Dacă prima (Secunda 58) 
a fost o piesă ca oricare alta, a doua 
(De n-ar fi iubirile...) a constituit pen- 
tru mine o mare experienţă. Indiferent 
de comentariile din jurul textului şi 
al spectacolului, consider şi astăzi acea- 
stă experiență ca o reuşită în ceea ce 
priveşte efervescența ideilor şi senti- 
mentelor, în stare să înlocuiască orice 
efect exterior pe scenă. A treia cola- 
borare cu dramaturgul trebuie să se 
situeze pe linia experimentării deschise 
de piesa anterioară (linie pe care, de 
altfel, textul ne-o indică), şi trebuie să 
constituie, în acest sens, un pas mai 


die hect 


